স্নান
স্নান এর শাব্দিক অর্থ অবগাহন, সর্বাঙ্গ ধৌত করণ, নাওয়া, গোসল, যাতে সাধারণত পানি দিয়ে বা পানিতে শরীর ডুবিয়ে দিয়ে শরীর ধোয়া বা পরিস্কার করা হয়। এটি স্বাস্থ্যবিধি, চিকিৎসা, ধর্মীয় আচার বা থেরাপিউটিক উদ্দেশ্যে অনুশীলন করা হয়। স্নান করার অর্থ নিজের বা অন্যের গায়ে পানি ঢেলে বা ফেলে পরিচ্ছন্ন হওয়া এবং ঝরণা ব্যবহার করে নিজেকে বা অন্যকে গোসল করিয়ে দেওয়াও হতে পারে। লোকেরা প্রথা বা উদ্দেশ্য অনুসারে খুব ঠান্ডা থেকে খুব গরম পর্যন্ত বিভিন্ন তাপমাত্রায় গোসল করে। পশ্চিমা বিশ্বে, গোসল সাধারণত বাথটাব বা ঝরনায় আরামদায়ক তাপমাত্রায় করা হয়। বাংলাদেশে গোসল করার প্রধান মাধ্যম হল বালতি এবং মগ দিয়ে, গ্রামে নদী, পুকুর, পুকুর, ঝিল ইত্যাদিতে গোসল করে, এবং বড় শহরে অনেকেই বাথটাব এবং ঝরনার মাধ্যমে করে থাকে। এই ধরণের থেরাপিউটিক উদ্শ্যে পানির ব্যবহারকে পানি চিকিৎসা বা হাইড্রোথেরাপি বলা যেতে পারে। বিনোদনমূলকভাবে পানিতে গোসল করার জন্য সুইমিং পুল এবং ওয়াটার পার্ক রয়েছে।